ไม่เคยนึกเลยว่าจะหาข้าวสวยๆร้อนคุณภาพดี ได้ในราคา 1 ยูโรที่มิลาน ที่ๆเงิน 1 ยูโรมีค่าน้อยมาก อาจจะน้อยจนไม่พอจ่ายค่าเข้าห้องน้ำสาธารณะ
หากครอบครัวใดบ้านใดเอียนกับเนย ขนมปัง สปาเก็ตตี้ พิซซ่า และ แมคโดนัลด์ (ผมนี่แหล่ะเอียน) ขอเชิญร้านนี้เลย ดีทุกอย่าง และ อยู่ไม่ไกลจากสถานีรถไฟ milano centrale 
เข้าสู่เมนูอาหารดีกว่า
1. ข้าวสวยร้อนๆถ้วยละ 1 ยูโร
2. น้ำซุปแกงจืดสาหร่าย 4 ยูโร OMG ถูกมาก ชามใหญ่ กินได้หลายคย ซดได้คล่องคอ ถูกใจผู้หลักผู้ใหญ่
3. ผัดผักบุ้ง อร่อยกรอบไม่เค็มเกินไป 6-7 ยูโร
4. เนื้อผัดพริกหยวก มะเขือเทศ หอมใหญ่ 10 ยูโร เผ็ดหอมมันไปหน่อย ผมไม่สบาย ไอหนักเลยไม่กล้าทาน
5. ซี่โครองหมูทอดจานใหญ่ 10 ยูโร ให้เยอะมากสองเท่าของร้านอาหารบ้านเรา
หมดนี่ 30 ยูโร ทานกันไม่หมด ห่อไปทานเป็นมื้อเช้าพรุ่งนี้ต่อ ที่ร้านก็ใจดีมาก ใส่กล่อง wrap สูญญากาศอย่างดี ฟรีไม่คิดตังค์ ซึ้งน้ำใจคนเอเชีย 
เป็นร้านฝรั่งนี่ไม่ได้นะ ขอมายองเนสชาร์จเพิ่ม ขอช้อนส้อมชาร์จเพิ่ม ขอใช้ไมโครเวฟชาร์จเพิ่ม